ในยุคสมัยนี้ธูปไม่ได้มีสารประกอบจำพวกไม้เนื้อหอมเพียงอย่างเดียว แต่ยังมีสารเคมีอื่น ๆ ที่เมื่อเวลาเราจุดก้านธูปก็จะมีสารพิษระเหยออกมาไม่ว่าจะเป็น สารเบนโซเอไพรีน สารเบนซีน สารบิวทาไดอีน ก๊าซซัลเฟอร์ไดออกไซด์ ก๊าซไนโตรเจนไดออกไซด์ และก๊าซคาร์บอนมอนออกไซด์ ซึ่งสารเหล่านี้หากสูดดมเข้าไปมาก ๆ ก็จะส่งผลทำให้ระคายเคืองทางระบบหายใจ ปวดศีรษะ และเป็นต้นเหตุของการก่อโรคมะเร็ง ดังนั้นไม่ควรจุดในที่อับทึบ ควรจุดในที่โล่งแจ้ง อากาศถ่ายเทได้ดี